కొరియన్ ఆహారసంస్కృతి శతాబ్ధాల సాంఘిక, రాజకీయ ప్రభావంతో మార్పులకు గురౌతూ ఉంది. కొరియన్ ఆహారసంస్కృతికి చరిత్రకాలానికి ముందునాటి వ్యవసాయక, నోమాడిక్ సంప్రదాయం మూలంగా ఉంది. దక్షిణ మంచూరియా, కొరియన్ ద్వీపకల్పంలో వాడుకలో ఉన్న ఈ ఆహారసంస్కృతి సహజసిద్ధమైన వనరులు, విభిన్నమైన సంస్కృతుల సమ్మిశ్రితమై ఉంది. 
బియ్యంతో తయారుచేసిన ఆహారాలు, కించి కొరియన్ల ప్రధాన ఆహారంగా ఉన్నాయి. సంప్రదాయ భోజనంలో రెండు సైడ్ డిషులు (బంచన్), ప్రధాన ఆహారం (జుక్), బుల్గాగి లేక నూడిల్స్ ఉంటాయి. కొరియన్ స్ప్రిట్‌లలో సోజు (లికర్) ప్రధానమైనది.
ఉత్తర కొరియాలోని పోగ్యాంగ్‌లో కొరియాలోనే అత్యంత ప్రఖ్యాతిచెందిన ఒక్రుగ్వాన్ రెస్టారెంట్ ఉంది. ఇది " నియాంగ్మియాన్ కోల్డ్ నూడిల్స్"కు ప్రసిద్ధిచెందింది. ఇక్కడ అన్నంతో " గ్రే ముల్లెట్ (చేప) సూప్", బీఫ్ రిబ్ సూప్, గ్రీన్ బీన్ పాంకేక్, సింసియోల్, టెర్రాపిన్ వంటి ఇతర ఆహారాలు సరఫరా చేయబడుతుంటాయి. ఒక్రియుగ్వాన్ కొరియన్ ఆహార విధానాలను పరిశోధించడానికి, కొత్త ఆహారాలను పరిచయం చేయడానికి పరిశోధకబృందాలను 
గ్రామాలకు పంపింది. కొన్ని ఆసియన్ నగరాలలో ప్యోంగ్యాంగ్ చైన్ రెస్టారెంట్లు ఉన్నాయి. వీటిలో సర్వర్లు సంగీతం, నృత్యం ప్రదర్శిస్తుంటారు.

భౌగోళిక స్థితిగతులు
ఆరోగ్యం
ఆహారసంస్కృతి
కొరియన్ యుద్ధం (1950–53)